Die wêreld in foto’s – 20 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van wêreldwye onrus oor Covid-19 is diere egter salig onbewus daarvan. Só lyk die diere wat ŉ traak my nie agtige houding teenoor dié pandemie het nie. Twee Yslandse perde baljaar op ŉ plaas in Wehrheim naby Frankfurt, Duitsland. (Foto: Michael Probst, AP) Een van ŉ tweeling ysbere maak die eerste keer ŉ verskyning in die Ouwehands-dieretuin in die suide van Nederland. Die dieretuin is tans vir die publiek gesluit. (Foto: Tonny Hoevers, AP) Bing Zing, ŉ pandabeer in die Madrid-dieretuin in Spanje, maak gereed vir etenstyd. (Foto: Bernat Armangue, AP) Eva Martinez, ŉ veearts, voer lemurs in die Madrid-dieretuin in Spanje. (Foto: Bernat Armangue, AP) ŉ Rob genaamd Amelia Bedelia, wat deur ŉ diere-reddingspan in Baltimore gered is, word in die see by Salisbury, Maryland, vrygelaat. (Foto: Theresa Keil/The National Aquarium, AP)